Vidste man ikke bedre, kunne man få den tanke, at man var dumpet lige ned i en klub af mandlige mad- motorcykel eller musikentusiaster.

De griner og snakker musik i det ene hjørne, coronavirus i det andet, mens store skiver franskbrød bliver smurt med tykke lag smør, ost og syltetøj.

Flere mænd indfinder sig i det store fælleskøkken med uglet hår og sutsko, og ved langbordet lykkes det en lille pige at overtale sin far til at gå ud og lege.